OzLabs/hebrew-wiki-articles huggingface dataset:
זבולון דאב סיסטם

זבולון דאב סיסטם (באנגלית: Zvuloon dub system) היא להקה המשלבת מוזיקת דאב, אתיופית ורגאיי שורשי. הלהקה החלה להופיע בשנת 2006 ושרה בעברית, אמהרית, טיגרית, גורגה ואורומו.

במשך השנים שיתפה פעולה עם אמני רגאיי בינלאומיים כגון בראדר קאלצ'ר, אפל גבריאל ועוד.

== אודות ==
הלהקה הוקמה בשנת 2006 בתל אביב על ידי האחים סמילאן המשמשים כמנהלים המוזיקליים והמפיקים של הלקה. הם הקימו את הלהקה מתוך כוונה לעסוק ברגאיי ודאב עם השפעות מג'אז אתיופי, מוזיקת נשמה, פאנק, ג'אז אמריקאי ומוזיקה מזרחית.

תחילה הייתה להקת רגאיי אינסטרומנטלי ובשנים הראשונות היה תומר הררי סולן הלהקה. בשנת 2009 פרש ואז הצטרף גילי יאלו כסולן הלהקה.

הלהקה החלה את דרכה רק על הבמות ובשנת 2011 יצאו חברי הלהקה לסיבוב הופעות ראשון בקנדה.

הלהקה אף שיתפה פעולה עם אפל גבריאל מלהקת יזראל ויבריישן, ומחמוד אחמד.

בשנת 2012 הוציאו את אלבום הבכורה Freedom Time. האלבום יצא תחת הלייבל העצמאי של הלהקה Med.Tone Records.

בשנת 2013 הוציאה הלהקה סינגל כפול בשיתוף פעולה עם האמנים קורנל קמפבל ורנקינג ג'ו.

בשנת 2014 הוציאו את אלבומם השני, Anbessa Dub, באלבום אירחו זמרים בני קהילת "ביתא ישראל" האתיופית ושיתפו פעולה עם יעקב לילאי, זמר ונגן קרר (כלי פריטה אתיופי).

בשנת 2016 הוציאו אלבום EP בשיתוף עם קורנל קמפבל.

== חברי הלהקה ==
* גילי יאלו - סולן
* ינון פרץ - חצוצרה
* עידן סלומון - סקסופון אלטו
* אילן אדירי - סקסופון טנור
* אילן סלימן - גיטרה מובילה
* סימון נחום - גיטרה
* ליאור רומנו - אורגן
* טל מרקוס - בס
* אסף סמילן - תופים, פרקשן

חברים לשעבר:
* תומר הררי - שירה
* אלון כרמלי - בס
* עמרי אברמוב - סקסופון
* נמרוד טלמון - טרומבון

== דיסקוגרפיה ==
* <big>The Balaganjah Session - 2006</big>
* <big>Freedom Time - 2012</big>
* <big>2013 - EP - Weed Out (בשיתוף פעולה עם קורנל קמפבל ורנקי ג'ו)</big>
* <big>Anbessa Dub - 2014</big>
* <big>Cornel Campbell Meets Zvuloon Dub System - EP - 2016</big>

== קישורים חיצוניים ==

== הערות שוליים ==

קטגוריה:להקות רגאיי ישראליות
קטגוריה:להקות אתניות ישראליות
פרידריך השני, רוזן צולרן

פרידריך השני, רוזן צולרן (בגרמנית: Friedrich II. Graf von Zollern; מת בשנת 1142 או בשנת 1145
) היה רוזן צולרן בין השנים 1125–1145.

==ביוגרפיה==
פרידריך היה הבן הבכור של פרידריך הראשון, רוזן צולרן, והפך לרוזן צולרן לאחר מות אביו סביב 1125
. פרידריך תמך בלותאר מזיפלינגנבורג, מלך גרמניה, לימים קיסר האימפריה הרומית הקדושה, משנת 1125 עד מות לותאר בשנת 1137 נגד בית הוהנשטאופן, אולם לאחר מותו חבר לקונראד השלישי, מלך גרמניה מבית הוהנשטאופן נגד בית ולף.

פרידריך הצליח להגדיל באופן משמעותי את נחלותיו בדרום-מערב גרמניה של היום, לעבר הריין והדנובה העליונה, וכן רכש שטחים באלזס ועל הנהר נקר. כל השטחים הללו הפכו לפייף שנוסף על הנחלות הקדומות של רוזנות צולרן. בשנת 1145 מת פרידריך, ובנו פרידריך השלישי, רוזן צולרן ירש את נחלותיו.

== משפחתו ==
לפרידריך היו לפחות שני בנים:
* פרידריך השלישי, רוזן צולרן (1139–1204), מאוחר יותר הפך לרוזן העיר נירנברג, כפרידריך הראשון
* ברטהולד מצולרן

== קישורים חיצוניים ==
* [http://www.manfred-hiebl.de/genealogie-mittelalter/hohenzollern_burggrafen_von_nuernberg/friedrich_1_maute_graf_von_zollern_+_vor_1125.html פרידריך השני, רוזן צולרן]

== הערות שוליים ==

{| class="wikitable" align="center" style="margin:auto;"
|-
| colspan="3" align="center"| פרידריך השני, רוזן צולרן בית הוהנצולרן נולד:לא ידוע מת:1145
|-
| rowspan="1" align="center"| פרידריך הראשון
| rowspan="1" align="center"| רוזנות צולרן 1125–1145
| rowspan="1" align="center"| פרידריך השלישי
|}

קטגוריה:בית הוהנצולרן
ג'ון דיל (שחקן)

ג'ון הנרי דיל (באנגלית: John Henry Diehl; נולד ב-1 במאי 1950) הוא שחקן קולנוע, טלוויזיה ותיאטרון אמריקאי. הוא שיחק במעל 140 סרטים וסדרות, לרוב בתפקידי אופי.

==ביוגרפיה==
דיל נולד במאי 1950 בסינסינטי, אוהיו לג'ון א. דיל, מהנדס אזרחי ולמרי, עובדת סוציאלית, שניהם ילידי רומניה. הוא גדל בבית קתולי ולמד בבתי ספר פרטיים. את לימודים בתיכון סנט קסויאר סיים ב-1968. בעברו היה מתאגרף בינוני שהשתתף בשני משחקים, בהם ניצח באחד. 

ב-1970 עבר לניו יורק לצד אחותו שסיימה לימודי משחק בעיר. לאחר שנה באמסטרדם חזר ב-1972 לעיר. ב-1976 עבר ללוס אנג'לס, קליפורניה והחל בלימודי אמנות דקורטיבית. תוך כדי לימודיו הוא החליט ללמוד 3 שעות בשבוע לימודי משחק בהוליווד. 

הוא גר כיום בנאשוויל, טנסי עם אשתו, הזמרת ג'ולי קריסטנסן ולהם בן אחד, מנגוס ג'קסון דיל.

==משחק==
משחקו הראשון היה ב-1979 במחזה Action שנכתב בידי סם שפרד. בשנה שלאחר מכן התקבל לפסטיבל של מחזאים צעירים Padua Playwrights. לאחר השתתפותו בפסטיבל החל להופיע בסרטי קולנוע. הראשון שבהם היה סרט הקומדיה "Stripes" בכיכובו של ביל מארי בתפקיד קרויזר. 

לאחר מכן השתתף בסרטי קולנוע, בעיקר סרטי קומדיה כמו Joysticks מ-1983, Angel מ-1984, הסדרה מיאמי מחלק מוסר מאותה שנה ו-Madhouse מ-1990. 

ב-1994 שיחק בסרט סטארגייט בתור סגן קוולסקי. שנה לאחר מכן שיחק בסרט הפוליטי "Nixon", המבוסס על נשיא ארצות הברית ריצ'רד ניקסון.

ב-1996 שיחק בסרט עת להרוג המבוסס על ספרו של ג'ון גרישם, בתור טים נאנלי, חבר בקו קלוקס קלאן. ב-1998 שיחק בסרט הפשע "מצבתה של אייב" בכיכובו של דניס לירי. 

ב-2001 התפרסם בסרט המדע הבדיוני פארק היורה 3 של ג'ו ג'ונסטון בתור שכיר החרב קופר. באותה שנה שיחק בסרט פרל הארבור. ב-2003 שיחק בסרט "המהמרים" לצד ג'וני גאלקי. ב-2004 שיחק בסרטו של וים ונדרס "ארץ האפשרויות". ב-2005 שיחק במערבון "בלב העמק" לצד אדוארד נורטון. ב-2006 שיחק בסרט הפשע הטלוויזיוני של CBS "ג'סי סטון: מוות בגן עדן" על פי ספרו של רוברט ב. פארקר. 
 
בשנת 2011 השתתף בסרט המתח העצמאי "הדרך לשום מקום" של מונטי הלמן. באות השנה שיחק בסרט "סוכן מחוק: נפילתו של סאם אקס", אשר מהווה כחלק מהסדרה "סוכן מחוק", והמשך לעונה הרביעית וקדימון לעונה החמישית.

בשנת 2022 שיחק במיני-סדרה "חמישה ימים בממוריאל" של אפל TV פלוס; המבוססת על ספר באותו שם משנת 2013 מאת שרי פינק. באותה שנה שיחק דיל לצד אנתוני הופקינס בדרמת ההתבגרות "ימים של תום", שם גילם את פרד טראמפ. 

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1950
ילדים כאלה

"ילדים כאלה" הוא סינגל שהוקלט על ידי הזמר הישראלי והמוזיקאי עדן חסון. השיר יצא לאור ב-3 במאי 2018, כסינגל מתוך האלבום "שמישהו יעצור אותי", על ידי חברת התקליטים Mobile1 Music.

עם יציאתו נכנס השיר אל המקום ה-9 במצעד של מדיה פורסט.

== וידאו קליפ ==
את הווידאו קליפ המלא של השיר העלה עדן חסון לערוץ היוטיוב שלו ב-3 במאי 2018. ביוטיוב השיר זכה להצלחה ומונה הצפיות שלו, נכון לספטמבר 2021 עומד על יותר מ-38 מיליון צפיות.

==מיקומי שיא==
במצעד השנתי של גלגלצ דורג השיר במקום ה-12 ובמצעד השנתי של כאן גימל דורג השיר במקום ה-39.

== אירוויזיון הילדים 2018 ==

השיר נבחר לייצג את ישראל באירוויזיון הילדים 2018 באמצעות קול קורא שפרסם תאגיד השידור הישראלי והועלה לראשונה ליוטיוב ב-8 באוקטובר 2018.

נועם דדון שנבחר לייצג את ישראל הופיע באירוויזיון בסדר ה-14 על הבמה, אחרי גאורגיה ולפני צרפת. השיר סיים עם 81 נקודות ובמקום ה-14 בתחרות.

==ראו גם==
* נועם דדון
* אירוויזיון הילדים 2018
* ישראל באירוויזיון הילדים 2018
* ישראל באירוויזיון הילדים

==קישורים חיצוניים==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי עדן חסון
קטגוריה:ישראל באירוויזיון הילדים
קטגוריה:שירים בעברית
קטגוריה:שירים שנכתבו על ידי עדן חסון
קטגוריה:שירים שהולחנו על ידי עדן חסון
קטגוריה:שירים שהופקו על ידי יעקב למאי
קטגוריה:שירים על כאב לב
קטגוריה:סינגלים בהוצאת Mobile1 Music
שגרירות הממלכה המאוחדת בפיונגיאנג

שגרירות הממלכה המאוחדת בפיונגיאנג היא השגרירות הרשמית והנציגות הדיפלומטית של הממלכה המאוחדת בפיונגיאנג, בירת קוריאה הצפונית.<ref name="FCO1" dir="rtl"></ref> השגרירות ממוקמת במתחם מונסו-דונג, בו שוכנות מרבית השגרירויות והנציגויות הזרות בקוריאה הצפונית, למעט אלו של סין העממית ורוסיה.

בבניין בו שוכנת השגרירות הבריטית פועלות גם הנציגויות הזרות של גרמניה, צרפת, ושוודיה. במקור, שכנה בבניין שגרירות גרמניה המזרחית לקוריאה הצפונית, אשר הוחלפה בשגרירות גרמניה המאוחדת לאחר איחוד גרמניה.

== היסטוריה ==
בין הממלכה המאוחדת לקוריאה הצפונית לא התקיימו יחסים דיפלומטיים כלשהם עד ה-12 בדצמבר 2000, כאשר הוקמו לראשונה נציגויות דיפלומטיות בלונדון ובפיונגיאנג במקביל.

במהלך תקופת הביניים שבין מיסוד היחסים הדיפלומטיים ועד מינוי שגריר רשמי, בין השנים 2002-2001, ג'יימס הואר מונה על ידי הממשלה הבריטית לתפקיד הממונה על היחסים. השגרירות הבריטית בפיוניאנג נפתחה בשנת 2001, כאשר השגריר הבריטי הראשון, דייוויד סלין, הגיע בנובמבר 2002.

השגריר הנוכחי של הממלכה המאוחדת בקוריאה הצפונית הוא אלסטייר מורגן.<ref dir="rtl">
</ref>

== תקריות חריגות ==
בתאריך 5 באפריל 2013, ממשלת קוריאה הצפונית מסרה הודעה רשמית לשגרירות הבריטית, כמו גם ליתר השגרירויות הזרות הפועלות במדינה, לפיה לא תוכל להמשיך ולהבטיח את ביטחונם של עובדי השגרירות לאחר ה-10 באפריל 2013. הודעה זו, המהווה חריגה מהנורמות המקובלות ביחסים הדיפלומטיים בין מדינות העולם, הייתה אחד מצעדי התגובה של ממשלת קוריאה הצפונית להחלטה 2094 של העצרת הכללית של האו"ם, ולהתדרדרות היחסים שבין קוריאה הצפונית לארצות הברית. עם זאת, בפועל לא הורגש שינוי כלשהו בשטח ביחס לנציגי ועובדי השגרירויות הזרות במדינה.

== ראו גם ==
* יחסי הממלכה המאוחדת-קוריאה הצפונית
* יחסי החוץ של קוריאה הצפונית
* שגרירות קוריאה הצפונית בלונדון

== קישורים חיצוניים ==

* 
==הערות שוליים==

פיונגיאנג
קטגוריה:פיונגיאנג: מבנים
קטגוריה:יחסי הממלכה המאוחדת – קוריאה הצפונית
אלסטייר מורגן

אלסטייר ויליאם ג'יימס מורגן (נולד ב-28 במאי 1958) הוא שגריר הממלכה המאוחדת לרפובליקה הדמוקרטית העממית של קוריאה.

במהלך הקריירה הדיפלומטית שלו, מורגן שירת בעיקר בנציגויות הממלכה המאוחדת במדינות מזרח אסיה, בדגש על סין ויפן. מורגן כיהן כמזכיר הראשון של שגרירות הממלכה המאוחדת בטוקיו בין 1991 ועד 1996, כמנהל השקעות בטוקיו בין 2002 ועד 2006, כיועץ מסחרי בבייג'ינג בין 2007 ועד 2010, וכקונסול כללי בגואנגג'ואו בין 2010 ועד 2014.

החל מדצמבר 2015, מורגן מכהן כשגריר הממלכה המאוחדת לקוריאה הצפונית.

==ראו גם==
* יחסי הממלכה המאוחדת-קוריאה הצפונית
* שגרירות הממלכה המאוחדת בפיונגיאנג

== קישורים חיצוניים ==
* [https://www.gov.uk/government/people/alastair-morgan אלסטייר מורגן] באתר ממשלת בריטניה

== הערות שוליים ==

קטגוריה:שגרירי הממלכה המאוחדת
קטגוריה:שגרירים בקוריאה הצפונית
קטגוריה:יחסי הממלכה המאוחדת – קוריאה הצפונית
קטגוריה:מסדר מיכאל הקדוש וג'ורג' הקדוש: עמיתים
קטגוריה:בריטים שנולדו ב-1958
תנועה אחורית, סגורה, מעוגלת

תנועה אחורית סגורה מעוגלת היא צליל תנועתי הנפוץ בשפות מדוברות רבות. סמל ה-IPA לתנועה הוא U לטינית קטנה /u/.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| אנגלית
| food
| [fuːd]
| 'אוכל'
|-
| עברית
| סוּג
| [sug]
| 'סוג'
|}

==ראו גם==

קטגוריה:פונטיקה
תנועה קדמית, סגורה, בלתי-מעוגלת

תנועה קדמית סגורה בלתי-מעוגלת היא צליל תנועתי הנפוץ בשפות מדוברות רבות. סמל ה-IPA לתנועה הוא I לטינית קטנה /i/.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| אנגלית 
| beet
| [biːt]
| 'סלק'
|-
| עברית 
| קִיר
| [kir]
| 'קיר'
|}

==ראו גם==

קטגוריה:פונטיקה
קוץ (זואוטומיה)

[[דרבן מצוי מפנה את קוציו]]
[[מולך קוצני]]
[[זהרון מקרין - קוציו מכילים ארס]]
[[קיפוד ים מהמין נזרית ארוכת קוצים Diadema setosum בעל קוצים בולטים]]
באנטומיה של בעלי חיים (זואוטומיה), קוץ הוא שם כינוי לאיבר מחודד דמוי מחט הבולט החוצה, לרוב למטרות הגנה או למניעת נפילה. השם "קוץ" ניתן לו על שום דמיונו לקוצים של צמחים קוצניים כדוגמת דרדרים.

קוצים יכולים להיות בליטות עצם, כבליטה מחודדת של אוסטאודרם - עצם הגדלה מעל העור ומכסה אותו, ואז קוץ מסוג זה נקרא לרוב "דוקרן". קוצים יכולים להיות גם גידולים עוריים כמו שיער קשיח מצופה בקרטין כמו הקוצים של הקיפוד והדורבן. קווצי עור הם מערכה של בעלי חיים ימיים שעורם גירני ובעל קוצים גירניים. מספר מיני דגים מכוסים אף הם בקוצים. אצל חלק מהמינים הקוץ מכיל ארס שמוזרק לגוף התוקף ברגע שהוא נדקר על ידי הקוץ.

==דוגמאות לבעלי חיים עם קוצים ==
* יונקים
** משפחת הקיפודניים, יונקי ביב בעלי שערות קשיחות וארוכות.
** קיפודיים, שקוציהם הם שערות קשיחות.
** קוצניים - תת-משפחה של עכבריים בעלי שיער זקור קשיח.
** דרבניים, הקוצים הארוכים משמשים כהגנה טובה מאוד נגד טורפים.
** סמרניים, המכונים "דרבני העולם החדש" ולרובם קוצים בעלי עיצוב קטלני.
** חולדות קוצניות, משפחת מכרסמים בעלי שיער קוצני.
** כמה טנרקיים.
* זוחלים
**לטאות
*** חרדוניים שונים כמו מולך קוצני או דרקון מצליף, המכוסים בקוצים שהם המשך הקשקשים שלהם.
*** איגואניים ולטאות מקרינות.
*** קורדיליים הנוהגים גם להתכדרר כדי למנוע מהטורף למצוא נקודה פגיעה.
**כמה צבים כמו צבים נשכניים או צב רך קוצני.
** דינוזאורים
*** אנקילוזאורים, בעלי קוצי/דוקרני עצם כחלק משריון מפותח.
*** סטגוזאורים, בעלי 2–4 דוקרנים בקצה הזנב ולעיתים גם בעל דוקרנים על הגב ובכתפיים.
*** צרטופסים, ייתכן שחלק מגופים היה מכוסה בזיפים קוצניים שמקורם בנוצות פרימיטיביות.
**** פסיטקוזאורוס, במאובנים שנתגלו נמצא כי זנבו של דינוזאור זה היה מכוסה בזיפים קוצניים.
**כמה מהזאורופודים כמו הדיפלודוקוס ובני משפחת הדיקראוזאוריים הכילו זיזי קוצים על צווארם וגבם.
* דגים
**מקריני סנפיר שונים
***דקראים שונים הם בעלי קוצים למשל הבתרניים, הסיכניים, כמה דקריים וחמנוניים.
***עקרבנונאים כמו הזהרון והאבנון מכילים קוצים בעלי ארס.
***נפוחיתאים כמו הקיפודגיים וכמה נצרניים בעלי קוצים בולטים.
***אבובנאים שונים כמו הזרבוביתיים וסוסוני ים בעלי עור קוצני.
***בני הסדרות זאוסאים וברקנאים.
**מספר דגי סחוס כמו הטריגוניים ובני סדרת הקוצנאים וההטרודונטאים מכילים זיזי קוצים בחלק מגופם.
* קווצי עור
** קיפודי ים.
** כמה מיני כוכבי ים כמו כוכבן קוצני.
*מספר רכיכות כמו צדפות וכמה מהחלזונות הימיים.
*פרוקי-רגליים
**כמה סרטנים מכילים קוצי המגנים עליהם.
**זחלי פרפראים שונים מכילים קוצים מחודדים ולחלקם גם רעלים ביניהם.
**ציקדות ופשפשאים יכולים לשאת קוצים על עורם.

קטגוריה:זואוטומיה
ישראל בספיישל אולימפיקס אבו דאבי (2019)

משחקי הספיישל אולימפיקס באבו דאבי החלו ב-14 במרץ ונגמרו ב-21 במרץ 2019; המשלחת מישראל מנתה 25 ספורטאים ב-4 ענפי ספורט: באולינג, כדורסל, שחייה, וג'ודו.
חברי המשלחת מישראל הגיעו להישגים וזכו ב-19 מדליות.

===ספורטאי המשלחת===

{| class="wikitable"
!זהב
!כסף
!ארד
!סה"כ
|-
|4
|6
|9
|19
|}

שחייה
* אלה זהר : שחיינית - מים פתוחים בנות 20px מדליית ארד משחה שליחים מעורב 50x4
* גיא ורטיקובסקי : שחיין - מים פתוחים בנים 20px מדליית זהב משחה 1500 מ'; 20px מדליית ארד משחה שליחים מעורב 50x4
* גלעד קלישוב : שחיין בנים 20px מדליית ארד משחה 50 מ' חופשי; 20px מדליית ארד משחה שליחים מעורב 50x4; מקום רביעי משחה 50 מ' חזה
* דניאלה פאיוק : שחיינית בנות 20px מדליית זהב משחה 25 גב; 20px מדליית ארד משחה 25 חופשי; 
* דניאל בן אסא : שחיין - מים פתוחים בנים 20px מדליית ארד משחה 200 מ' חופשי; 20px מדליית ארד משחה שליחים מעורב 50x4
* אביטל נווה : שחיינית בנות 20px מדליית ארד משחה 100 מ' גב נשים; : 20px מדליית זהב

כדורסל
* נבחרת ישראל : הרצון מנצח רחובות 20px מדליית כסף

באולינג
* לין קורנהאוזר : יוניפייד בנות 20px מדליית ארד יוניפייד זוגות; 20px מדליית כסף יוניפייד קבוצתי
* חנה דואניס : יוניפייד בנות 20px מדליית ארד יוניפייד זוגות; 20px מדליית כסף יוניפייד קבוצתי
* ארן בר פלד : יוניפייד בנות 20px מדליית זהב יוניפייד זוגות; 20px מדליית כסף באולינג זוגות
* שוש נדב : יוניפייד בנות 20px מדליית ארד יוניפייד קבוצתי; 20px מדליית זהב יוניפייד זוגות
* טל שרעבי : יוניפייד בנים 20px מדליית ארד יוניפייד קבוצתי; מקום חמישי יוניפייד זוגות
* אמנון דמארי : יוניפייד בנים 20px מדליית ארד יוניפייד קבוצתי; מקום חמישי יוניפייד זוגות
* ישראל נחזץ : יוניפייד בנים 20px מדליית כסף יוניפייד קבוצתי
* דן אוחיון : בנים 20px מדליית כסף יוניפייד קבוצתי
* פלא עבודי : בנות 20px מדליית ארד יוניפייד קבוצתי; 20px מדליית כסף באולינג יחידים; 20px מדליית כסף באולינג זוגות; מקום חמישי באולינג זוגות*

ג'ודו
* לבב ברקן 20px מדליית כסף
* דקל בר-ניר 20px מדליית ארד

==קישורים חיצוניים==

* [http://www.specialolympicsisrael.org/ ספיישל אולימפיקס ישראל]
* [https://www.abudhabi2019.org/ אתר משחקי העולם 2019]
* [https://www.facebook.com/226543621486528/posts/425024441638444?sfns=mo/ מנכ"לית הארגון שרון לוי בלנגה בריאיון לi24 NEWS]
* [http://102fm.co.il/shows/14/ יו"ר הארגון שי פירון בריאיון לתוכנית הספורט | 102FM רדיו תל אביב]
* [https://www.13news.co.il/news/176850/ "לא מספיק להיות חזק": הנשיא אירח את הספיישל אולימפיקס]
* 
* 

קטגוריה:ספיישל אולימפיקס
קטגוריה:ישראל: ספורט נכים
קטגוריה:2019 בספורט
קטגוריה:תחרויות ספורט באיחוד האמירויות הערביות
קטגוריה:אבו דאבי: ספורט
בגילי אני עדיין מעשנת בסתר

À mon âge je me cache encore pour fumer (בתרגום: בגילי אני עדיין מעשנת בסתר) הוא סרט צרפתי-יווני-אלג'ירי משנת 2017, בבימויה של רייהאנה אוברמאייר.
== תקציר העלילה ==
פטימה היא אישה בעלת רצון חזק, העובדת בתור המסג'יסטית הראשית בחמאם באלג'יר. השנה היא 1995, והמצב בעיר הבירה הוא מתוח. בדרך לעבודה, היא עדה לפיגוע טרור מרחוק. בחמאם, במקום להרגיש בטוחה, האווירה מחושמלת, והיא מתקשה לשמור על הסדר. המצב מתדרדר כשמגיעה לחמאם מרים, נערה בת 16 בהריון, המחפשת מקום מקלט. אחריה, מגיע אחיה מוחמד, כדי "לנקות" את כבודו בדם.

== רקע ==
הסרט עובד על בסיס מחזה באותו השם שיצא בשנת 2009. אוברמאייר חשבה לראשונה על הרעיון לסרט בתחילת שנות ה-1990, בעקבות הניצחון המסיבי של מפלגת החזית לגאולה האסלאמית (FIS) בבחירות הראשונות בהיסטוריה של אלג'יריה שכונו "חופשיות ודמוקרטיות". אך ברגע שהמפלגה עלתה לשלטון, FIS הקימו מערך חוקים איסלאמיסטיים נגד נשים, ביניהם חוקי הפרדה והדרה במקומות ציבוריים (בתי ספר, בתי חולים, תורים בחנויות, תחנות אוטובוס וכדומה).

== צילום ==
מכיוון שהיו סצנות עירום בסרט, ההפקה לא יכלה לצלם באלג'יריה או בטורקיה, ולכן חלק מהסרט צולם בחמאם בסלוניקי, שביוון.

== קרדיטים ==
* כותרת : À mon âge je me cache encore pour fumer
* בימוי: רייהאנה אוברמאייר
* עוזר במאי: פואד טריפי
*תסריט: רייהאנה אוברמאייר
* צילום: אולימפיה מיטילינאיו ומוחמד טאייב לאגון
* קישוטים: מגדליני סיגה
* עריכה: רייהאנה אוברמאייר
* מוזיקה : אן-סופי ורסניאן
* קול:מריאן רוסי-מורו
* מנהלי הפקה: טטיאנה ורטלה, אודרי פימוגנרי, אחמד אימרזוקן
* מפיקים: מישל ריי-גבראס, פניה קוסוביטסה, סאלם ברהימי
* חברת הפקה: KG Productions
* הפקה משותפת: Blonde Audiovisual Productions, Battam Films, Arte France Cinéma, Eurimages
* הפצה: Les Films du Losange
* ארץ המוצא : צרפת, יוון, אלג'יריה
* שפות : ערבית
* סוגה: דרמה
* אורך: 90 דקות
* בכורה: צרפת: 26 אפריל 2017

== השחקנים ==
* היאם עבאס: פטימה
* ביונה: עיישה
* פדילה בלקבלה: סאמיה
* נסימה בנישו: זהיה
* נדיה קאסי: כלתום
* שרה לייסאק: נדיה
* לינה סואלם: מרים
* מימונה: לואיזה
* פרוג'ה עמזית: מאדאם מוני
* פתחי גאלז: מוחמד

== לקריאה נוספת ==

== קישורים חיצוניים ==

== הערות שוליים ==

קטגוריה:סרטי דרמה צרפתיים
קטגוריה:סרטי 2017
שגרירות קוריאה הצפונית בלונדון

שגרירות קוריאה הצפונית בלונדון (בקוריאנית: 주 영국 조선민주주의인민공화국 대사관) היא השגרירות הרשמית והנציגות הדיפלומטית של הרפובליקה הדמוקרטית העממית של קוריאה בלונדון, בירת הממלכה המאוחדת. השגרירות שוכנת בבית פרטי בשדרות גאנרסבורי 73 באילינג, פרבר במערב לונדון.

שגרירות זו היא אחת מקומץ שגרירויות הממוקמות בפרברי לונדון, הרחק מהמרכז הדיפלומטי של העיר.

המבנה בו שוכנת השגרירות, הכולל שבעה חדרי שינה, נרכש על ידי ממשלת קוריאה הצפונית בשנת 2003, עבור 1.3 מיליון לירות שטרלינג.

== היסטוריה ==
במהלך חודש נובמבר 2014, התקיימה במבנה השגרירות תערוכת אמנות צפון-קוריאנית לרגל ביקורם בלונדון של ארבעה אומנים תושבי קוריאה הצפונית.

בשנת 2016, סגן שגריר קוריאה הצפונית בלונדון, טאי יונג-הו, ערק לקוריאה הדרומית. לפי דיווח מאוחר יותר, שגריר קוריאה הצפונית, היון האק-בונג, נקרא לשוב לקוריאה הצפונית בעקבות העריקה.

בתאריך 25 בספטמבר 2017 מבנה השגרירות פונה בעקבות איתור חבילה חשודה. בהמשך, החבילה עברה פיצוץ מבוקר על ידי משטרת המטרופולין של לונדון.

== ראו גם ==
* יחסי הממלכה המאוחדת-קוריאה הצפונית
* שגרירות הממלכה המאוחדת בפיונגיאנג

==קישורים חיצוניים==

* 

==הערות שוליים==

קטגוריה:נציגויות ומשלחות דיפלומטיות בממלכה המאוחדת
קטגוריה:לונדון: מבנים
קטגוריה:יחסי הממלכה המאוחדת – קוריאה הצפונית
קטגוריה:אילינג
ברוס א. יאנג

ברוס ארנולד יאנג (באנגלית: Bruce A. Young; נולד ב-22 באפריל 1956 בוילמט, אילינוי) הוא שחקן קולנוע, טלוויזיה ותיאטרון ותסריטאי אמריקאי.

==קריירה== 
יאנג החל לשחק לראשונה בסרט Thief מ-1981 בו שיחק בתפקיד מכונאי. 

ב-1983 שיחק בסרט בכיכובו של טום קרוז, שעשועים מסוכנים.

ב-1986 שיחק בסרט הקומי יחסים פשוטים של גארי מרשל. באותה שנה הופיע בסרט צבע הכסף. שנה לאחר מכן הופיע בסדרת הפשע רחוב ג'אמפ 21 בתפקיד הסמל ג'יימס אבדו.

ב-1991 שיחק בלרקוד עם טייסים של ג'ים אברהמס. שנה לאחר מכן שיחק באינסטינקט בסיסי בתור רד הידינג.

ב-1994 שיחק בסרט הקומדיה האקדח מת מצחוק ⅓33: העלבון האחרון. 

ב-1996 שיחק בסרט "חיים נורמלים" לצד אשלי ג'אד, ובסרט הדרמה "פנומן" בכיכובו ג'ון טרבולטה, בתור הסוכן ג'ק האץ'. באותה שנה שיחק בתפקיד ראשי בדרמת הפשע האמריקאית-קנדית "סנטינל" ברשת UPN. בסדרה יאנג גילם את הקפטן סימון בנקס למשך 4 עונות עד שהאחרונה הסתיימה ב-1999. 

ב-2001 הופיע בסרט המדע הבדיוני של ג'ו ג'ונסטון פארק היורה 3 בתור הטייס מ. ב. נאש.

ב-2004 דיבב דמויות בסרט האנימציה מרד החיות.

ב-2009 שיחק בסרט הדרמה "Into Temptation" בתור לויד מונטאג. שנה לאחר מכן השתתף בסרט המתח "The Next Three Days".

ב-2015 השתתף בסדרת-הבת של מסע בין כוכבים "Star Trek: Renegades" בתור בוראדה.

בנוסף על עבודתו כשחקן הוא גם תסריטאי שהסריט את הסדרה "E/R" , שבה גם כיכב, ואת הסרט "The Lord Protector: The Riddle of the Chosen" מ-1996.

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1956
הספרייה הלאומית של סרביה

הספרייה הלאומית של סרביה (בסרבית: Народна библиотека Србије) היא הספרייה הלאומית של סרביה הממוקמת בבלגרד והספרייה הגדולה במדינה.
== היסטוריה ==
הקמת הספרייה מקושרת לאירוע היסטורי שהתרחש בפברואר 1832 כאשר דמיטרי דוידוביץ' (Dimitrije Davidović), המוציא לאור של העיתון הראשון בסרביה, שלח מכתב אודות הקמת ספרייה לאומית להוכרת כבוד למילוש אוברנוביץ', בנובמבר של אותה שנה הזמין הנסיך קיום ספריית הפקדה בתוך הספרייה הלאומית.

במהלך מלחמת העולם הראשונה בניין הספרייה ואוספיו ניזוקו ומה שנשאר ממנו הועבר לניש ולקרגוייבץ על מנת להגן על להגן עליו. לאחר המלחמה ובעקבות חוק הספרייה הלאומית שחוקק ב-1919 הספרייה קיבלה את הזכות לרכוש עותק מכל יצירה ספרותית שיוצאת לאור בממלכת יוגוסלביה.

התקפת לופטוואפה את הספרייה במלחמת העולם השנייה הרסה לחלוטין את בניין הספרייה ביחד עם 500,000 כרכי ספרים, אוסף של 1424 כתבי יד קריליים, אוסף של 4,000 כתבי עת ו-1,800 עיתונים, ארכיונים של דמויות מפתח בהיסטוריה הסרבית וכמו כן רשימות הניהול והקטלוג של הספרייה.

לאחר שחרור בלגרד ב-1944 הייתה תקופה של שחזור אינטנסיבי של אוספי הספרייה שניזוקו ופיתוח של הספרייה, ב-1947 המקום נפתח לקהל מחדש באופן רשמי, ב-1954 אושרה בניית בניין הספרייה המחודש.

בספרייה ישנו האוסף המיוחד של ספרים נדירים מהמאה ה-18 והמאה ה-19.

==קישורים חיצוניים==

* 

סרביה
קטגוריה:בלגרד: מבנים
קטגוריה:סרביה: ספריות
יחסי איטליה–יפן

יחסי איטליה–יפן הם היחסים הפוליטיים, המסחריים, הדיפלומטיים והצבאיים בין הרפובליקה האיטלקית ליפן. הקשר הראשון בין שתי המדינות נוצר עוד במאה השש עשרה, ושיתוף הפעולה המרכזי ביניהן זכור כשלקחו חלק במלחמת העולם השנייה, כחלק ממדינות הציר. כיום, מתקיימים יחסים דיפלומטיים מלאים ותקינים בין יפן לאיטליה. מריו, דמות מפורסמת מסדרת משחקי וידאו שנוצרו על ידי החברה היפנית נינטנדו, הוא איטלקי.

==היסטוריה==
===קשרים ראשונים===
הקשר הראשון בין שתי המדינות נוצר עוד במאה השש עשרה. בשנת 1749 נשלח דאימיו יפני קתולי לאפיפיור גרגוריוס השלושה עשר בתור שגריר. בשנת 1899 לחמו שתי המדינות זו לצד זו יחד עם מדינות אירופאיות נוספות, במטרה לדכא את מרד הבוקסרים בסין. הן נלחמו נגד מורדים סיניים שמחו על השפעתן ההולכת וגוברת של מדינות אירופה בארצם. הן ליפן והן לאיטליה היו אז אינטרסים משותפים: לשתיהן היו שאיפות קולוניאליות בסין, שאז נשלטה על ידי שושלת צ'ינג.

===מלחמות העולם===
בשתי מלחמת העולם, לחמו איטליה ויפן באותם הצדדים. במלחמת העולם הראשונה לחמו שתי המדינות בצדן של מדינות ההסכמה, כדי להרחיב את שטחי ההשפעה שלהן: איטליה באוסטרו-הונגריה ויפן בקולוניות הגרמניות באוקיינוס השקט. בסוף המלחמה השתתפו שתי המדינות בוועידת השלום בפריז, והרחיבו את שטחיהן.

שיתוף הפעולה הזכור ביותר ביניהן אירע במלחמת העולם השנייה, כאשר יפן ואיטליה לחמו בצד מדינות הציר, על מנת להמשיך מגמה זו. יחד עם גרמניה הנאצית, היוו איטליה ויפן את הצדדים הראשיים בברית. בסוף המלחמה הובסו שתי המדינות על ידי בעלות הברית, בעיקר בעזרת ארצות הברית. מעבר לכך, לא היה שיתוף פעולה מלחמתי גדול בין שתי המדינות במהלך מלחמות העולם (שליחת חילות משלוח, תחמושת וכדומה) עקב המרחק הגאוגרפי ביניהן.

==ייצוג==
שגרירות איטליה בטוקיו
* לאיטליה יש שגרירות רשמית בטוקיו, בירת יפן. כמו כן, איטליה מחזיקה קונסוליה כללית בעיר אוסקה.
*ליפן יש שגרירות רשמית ברומא, בירת איטליה. כמן כן, יפן מחזיקה קונסוליה כללית בעיר מילאנו.

==קישורים חיצוניים==

==הערות שוליים==
מייקל ג'טר

מייקל ג'טר (באנגלית: Michael Jeter; 26 באוגוסט 1952- 30 במרץ 2003) היה שחקן קולנוע וטלוויזיה אמריקאי. הוא ידוע בעיקר ממשחקי טלוויזיה בסדרה הקומית "Evening Shade" ובדיבובו ברחוב סומסום ולאחר מכן בעולמו של אלמו את מר נודל. בקולנוע הוא שיחק במספר סרטים כמו זליג, טנגו וקאש, פארק היורה 3 ורכבת לקוטב.

==ביוגרפיה==
ג'טר נולד באוגוסט 1952 בלורנסבורג, טנסי לווירג'יניה, עקרת בית וויליאם קלוד ג'טר, רופא שיניים. היה לו אח אחד וארבע אחיות. הוא נרשם ללימודי רפואה באוניברסיטת ממפיס אך עבר ללימודי משחק באוניברסיטה. הוא החל להופיע בכמה הצגות תיאטרון במרכז העיר ממפיס. לאחר מכן הוא עבר לבולטימור, מרילנד.

ג'טר היה הומוסקסואל שחי יחד עם בן זוגו, סין בלו עד למותו, כתוצאה מהתקף אפילפטי במרץ 2003.

==משחק==
משחקו הראשון היה בסרט "שיער" ולאחר מכן הופיע במגוון סרטים בתפקידים משניים ולעיתים גם בתור נבל או דמות נלעגת.

הוא שיחק ב-1989 ב"טנגו וקאש" בתור סקינר. ב-1990 בסרט הפשע "צומת מילר" של האחים כהן וב-1991 בסרט "פישר קינג" כזמר קברט.

ב-1993 שיחק בסרט "הנזירות בלוז 2", ובסרט הטלוויזיה "ג'יפסי" בכיכובה של בט מידלר. 

ב-1995 שיחק בסרט "עולם המים" בכיכובו של קווין קוסטנר בדמות גרגור הזקן. הוא הופיע גם בסדרה "שיקגו הופ".

ב-1997 שיחק בקומדיה "הצילו! עכבר בבית!", בקומדית המצבים "ג'וני בראבו" ובסדרה "מרפי בראון" בתור ויק. שנה לאחר מכן שיחק בסרט "יום חמישי", ובסרט "פאץ' אדמס" שהתבסס על חייו של הליצן הרפואי ד"ר פאץ' אדמס.

ב-1999 שיחק את אוורון בסרט השואה יעקב השקרן. באותה שנה שיחק בגרין מייל את אדוארד דלקרואה ושיחק גם בסדרה מגע של מלאכים. בשנה שאחריה החל להופיע בסדרת הילדים רחוב סומסום בדיבובה של דמותו של מר נודל, איתו המשיך גם בסדרה עולמו של אלמו.

בשנת 2001 שיחק בסרט השלישי בסרטי פארק היורה, פארק היורה 3 בתפקיד שכיר החרב אודסקי. שנה לאחר מכן שיחק בסרטם של האחים רוסו "ברוכים הבאים לקולינווד" בהפקתו ובכיכובו של ג'ורג' קלוני. 

ב-2003 שיחק בסרט הפעולה שטח פתוח בתור פרסי. בשנה שלאחר מכן החל לדבב את הדמויות סמוקי ואת סטרימר (באמצעות לכידת תנועה) בסרט האנימציה רכבת לקוטב. לפני ששני הסרטים יצאו הוא נפטר והסרטים הוקדשו לזכרו.

==קישורים חיצוניים==

* 

קטגוריה:שחקני קולנוע וטלוויזיה אמריקאים
קטגוריה:להט"בים אמריקאים
קטגוריה:בוגרי אוניברסיטת ממפיס
קטגוריה:שחקנים הומוסקסואלים
קטגוריה:נפטרים מאפילפסיה
קטגוריה:אמריקאים שנולדו ב-1952
קטגוריה:אמריקאים שנפטרו ב-2003
אנדי באקלי

אנדי פ. באקלי (באנגלית: Andy Buckley; נולד ב-13 בפברואר 1965) הוא שחקן קולנוע, תסריטאי וסוכן בורסה אמריקאי. תפקידו המוכר ביותר הוא כדייוויד וואלאס בסדרה המשרד, לצד סטיב קארל.

==ביוגרפיה==
הוא נולד בפברואר 1965 בסיילם, מסצ'וסטס לברברה ג' ולאנדרו פ. באקלי. יש לו שני אחים ואחות אחת. הוא למד בבית הספר פיין קרסט שבפלורידה ואחר כך למד לתואר ראשון במדעי המדינה באוניברסיטת סטנפורד, שבעמק הסיליקון, קליפורניה. לצד לימודי התואר הוא למד משחק קומי והצטרף לקבוצת הקומיקאים "The Groundlings", לצד מליסה מקארתי ודקס שפרד.

באקלי נשוי למאמנת השחקנים ננסי בנקס ולהם 2 ילדים. הם מתגוררים בלוס אנג'לס, קליפורניה.

==משחק==
לאורך השנים הוא הופיע במגוון סרטים ותוכניות טלוויזיה וכן שימש כתסריטאי, מאז 1990. סרטו הראשון היה Body Wave מ-1992, בו שיחק בדמות שנקראה בשמו (באקלי).

בשנת 1997 שיחק בסדרת הטלוויזיה "מלרוז פלייס" בתור טוני. לאחר שנתיים שיחק בסרט "היום הגדול", בו שימש גם כתסריטאי. ושיחק סדרה הקומית "ג'ק וג'יל", בסדרת הדרמה "הבית הלבן" וגם בסדרת המשטרה "זירת הפשע".

בשנת 2002 שיחק בסדרה "NYPD Blue" בדמותו של מייק. 

בין 2006 ל-2013 שיחק בסדרה הקומית "המשרד" בתור דייוויד וואלאס, הבוס של מייקל (סטיב קארל) עד לרכישת "דאנדר מיפלין" על ידי "סייבר". תפקיד זה הפך למזוהה ביותר עמו.

ב-2009 שיחק בסדרת המתח "CSI: מיאמי". שנה לאחר מכן שיחק בסרט "החבר'ה האחרים" של הבמאי אדם מקיי.

ב-2011 שיחק בסרט אלווין והצ'יפמאנקס 3 בתור קפטן קורלי. באותה שנה החל לשחק למשך שלוש עונות בסדרה משחק השקרים בתור הרופא טד מרסר. בשנה שאחריה הופיע בסדרה ויפ בתפקיד אורח.

ב-2013 הופיע בסרט עצבניות אש. באותה שנה שיחק במשפחה בהפרעה ובסדרת הקומדיה הליגה. ב-014 הופיע בסרט הקומי "איך להיפטר מהבוס 2", בסרט "תשאלו כל דבר", וגם בפרק אחד בסדרה "עמק הסיליקון" בתור קארל פלמינג.

ב-2015 שיחק בסרט המדע הבדיוני של קולין טרוורו "עולם היורה" את סקוט מיטשל, בעלה של קרן מיטשל (ג'ודי גריר). ושיחק בסרט העצמאי "לשרוף את בודהי" לצד וירג'יניה מדסן. באותה שנה דיבב את ד"ר מילר בסדרה "אבא אמריקאי, ושיחק בסדרה "קז'ואל" בתור פול שמידט. והחל לשחק בסדרה הקומית "אמא יוצאת דופן" ברשת בראבו, למשך 3 עונות, ושיחק בתפקיד חוזר של ריצ'רד אליה בסדרת האקשן "צוות עקרב" ברשת CBS. 

ב-2016 שיחק בסדרה "פילדלפיה זורחת" בתור אנדי. שנה לאחר מכן הופיע בסרט "ליידי בירד" של גרטה גרוויג והופיע כסוכן FBI בסדרה "תרגיע".

ב-2018 הופיע בסרט הקומדיה "אפטר פרטי" וגם בסדרה הקומית "ויל וגרייס" ובסדרת הדרמה "מוקד 911". באותה השנה השתתף גם בסדרה "חסרי בושה", בתפקיד רנדי, בעלה של ד"ר אינגריד ג'ונס, פסיכותרפיסטית הסובלת מהפרעות נפש קשות (מגולמת על ידי קייטי סגל).

ב-2019 שיחק בתפקיד קטן בסרט הדרמה "פצצה", בכיכובן של ניקול קידמן ושרליז ת'רון. בנוסף, שיחק בסרט "מיליון רסיסים קטנים" שמבוסס על הספר באותו שם מאת ג'יימס פריי.

בשנת 2020 השתתף בתפקיד הראשי בסרט "Most Guys Are Losers", המבוסס על ספרו באותו שם מאת מארק ברזינס. 

בשנת 2023 שיחק בסדרה "פובאר" של נטפליקס. 

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת סטנפורד
קטגוריה:אמריקאים שנולדו ב-1965
שנות ה-70 של המאה ה-16

שנות ה-70 של המאה ה-16 היו העשור השמיני של המאה ה-16, החלו ב-1 בינואר 1570 והסתיימו ב-31 בדצמבר 1579.

== אירועים בולטים בעולם ==

===מלחמה ופוליטיקה ===
====מלחמות====
* 8 באוגוסט 1570 – שלום סן ז'רמן-אן-לה שם קץ למלחמת הדת השלישית
* 24 במאי 1571 – הטטארים של קרים פושטים על מוסקבה, בוזזים את העיר וסביבתה ושורפים אותה
* 7 באוקטובר 1571 – קרב לפנטו האימפריה העות'מאנית מפסידה בקרב הימי הגדול האחרון בספינות משוטים
* 4 באוגוסט 1578 – מרוקו מביסה את פורטוגל בקרב גדול ובולמת את התפשטות האימפריה הפורטוגזית

====סכסוכים לאומיים ואזוריים====
* 1570 - הצאר הרוסי איוון האיום מורה לבצע טבח בתושבי נובגורוד. יש אומרים שנהרגו כ–60,000 איש. עם זאת, הגיע מניין ההרוגים הרשמי רק ל-1,500 "אנשים גדולים" (אצילים) ומספר דומה של "אנשים קטנים". חוקרים מודרניים רבים מעריכים כי מספר הקורבנות נע בין 2,000 ל-3,000.

====אירועים פוליטיים משמעותיים====
* 18 באוגוסט 1572 – בפריז מתחתנים המלך ההוגנוטי אנרי הרביעי, מלך צרפת ומרגריט דה ולואה, נסיכת צרפת בניסיון לפשר בין קתולים ופרוטסטנטים
* 6 ביולי 1573 – חרונימו לואיס דה קאבררה מייסד את קורדובה שבארגנטינה
*1573 – האיחוד הפולני-ליטאי בולט באירופה של תקופה זו כאשר נחתם הסכם ורשה, המתיר לכל שליט מקומי לקיים את הדת בה הוא בוחר<ref></ref>.
* 30 במאי 1574 – אנרי השלישי מוכתר למלך צרפת
* 13 בפברואר 1575 – אנרי השלישי מוכתר למלך צרפת
*1575 - נוסדת המושבה הפורטוגזית בלואנדה<ref></ref>
* 17 ביוני 1579 – סר פרנסיס דרייק מכריז על ריבונות אנגליה על שטחי קליפורניה

==== דה-קולוניזציה והשגת עצמאות ====
=== כלכלה ===

== התנקשויות, חיסולים, וניסיונות התנקשות ==

== אסונות ==

[[טבח ליל ברתולומאוס הקדוש]]
* 24 באוגוסט 1572 – טבח ליל ברתולומיאו הקדוש: שארל התשיעי מלך צרפת מורה על טבח בהוגנוטים (צרפתים פרוטסטנטים)

== מדע וטכנולוגיה ==

[[אברהם אורטליוס מפרסם את האטלס המודרני הראשון בשנת 1570.]]
* 20 במאי 1570 – האטלס המודרני הראשון יוצא לאור
* 11 בנובמבר 1572 – האסטרונום טיכו בראהה מגלה הופעת סופרנובה בקבוצת הכוכבים קסיופאה

== תרבות פופולרית ==

* 1570 - מושלם ביפן אוגדן של 15 כרכים, שמאגד את הידע והאמונות הרפואיות המקומיות, והוא יוצא דופן בכך שיש באוגדן התייחסות למחלות זקנה<ref></ref>.
*1574 - מוקם פארק Alameda de Hércules בסביליה, גרסה מוקדמת וראשונה מסוגה לפארק הציבורי-עירוני המודרני, שיהיה היחיד מסוגו במאות השנים הקרובות. הפארק הופך למקום מפגש פופולרי לאליטה המקומית<ref></ref>.
* 1578 - רואה אור הבנקאו גנגמו , אוגדן סיני שמאגד בתוכו את כל רשמיה של הרפואה הסינית, כולל מיונם של כ-1,000 צמחי מרפא<ref></ref>.

==אישים בולטים==

===מנהיגי עולם בולטים===
==קישורים חיצוניים==

==הערות שוליים==

*
קטגוריה:המאה ה-16
שנות ה-60 של המאה ה-16

שנות ה-60 של המאה ה-16 היו העשור השביעי של המאה ה-16, החלו ב-1 בינואר 1560 והסתיימו ב-31 בדצמבר 1569.

== אירועים בולטים בעולם ==

===מלחמה ופוליטיקה ===
====מלחמות====
* 18 במאי 1565 – מתחיל המצור הגדול על מלטה
* 24 במאי 1565 – במסגרת המצור הגדול על מלטה, מפגיז הצבא העות'מאני את מצודת סנט אלמו
* 10 בספטמבר 1565 – אבירי מלטה מסירים ממלטה את המצור הגדול של האימפריה העות'מאנית

====סכסוכים לאומיים ואזוריים====
====אירועים פוליטיים משמעותיים====
* 5 בדצמבר 1560 – שארל התשיעי מוכתר למלך צרפת
* 1 במרץ 1565 – מוקמת העיר ריו דה ז'ניירו בברזיל
* 28 באוגוסט 1565 – העיירה סיינט אוגוסטין נוסדת בפלורידה, זוהי ההתיישבות האירופאית העתיקה ביותר אשר שרדה עד היום בארצות הברית
הוקם [[הגשר הישן במוסטר.]]
* 7 בינואר 1566 – פיוס החמישי מוכתר כאפיפיור
* הוקם הגשר הישן במוסטאר
* 24 ביולי 1567 – מרי, מלכת הסקוטים מודחת מכס המלכות, ובנה ג'יימס השישי מחליף אותה
* 29 ביולי 1567 – ג'יימס השישי מוכתר למלך סקוטלנד בסטירלינג
* 2 במאי 1568 – מרי, מלכת הסקוטים נמלטת מטירת לוך לבן
* 1 ביולי 1569 – חתימה על הסכם לובלין להקמת האיחוד הפולני-ליטאי

==== דה-קולוניזציה והשגת עצמאות ====
=== כלכלה ===

== התנקשויות, חיסולים, וניסיונות התנקשות ==

הנרי סטיוארט]]
* 10 בפברואר 1567 - בעלה של מלכת סקוטלנד הנרי סטיוארט נרצח

== אסונות ==
* 1 במרץ 1562 – "טבח ואסי": בעיר ואסי שבצרפת נרצחים מעל ל-1,000 הוגנוטים על ידי הקתולים. הדבר מסמל את תחילת מלחמות הדת בצרפת

== מדע וטכנולוגיה ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-16
שנות ה-50 של המאה ה-16

שנות ה-50 של המאה ה-16 היו העשור השישי של המאה ה-16, החלו ב-1 בינואר 1550 והסתיימו ב-31 בדצמבר 1559.

==סקירה כללית==

הקולוניאליזם ב-1550

== אירועים בולטים בעולם ==

===מלחמה ופוליטיקה ===
====מלחמות====
* 1556-1552 - מלחמת קאזאן-רוסיה – ממלכת רוסיה משתלטת על אזורי המפתח של חאנות קאזאן ומביאה לסופה. בעקבות גישתה של רוסיה לים הכספי מתגברת השפעתה הכלכלית, הצבאית והתרבותית עם אזור הקווקז ומרכז אסיה<ref></ref>.
* 1560 - קרב ג'רבה – חיל הים העות'מאני מביס את הצי הספרדי.

====סכסוכים לאומיים ואזוריים====
====אירועים פוליטיים משמעותיים====
* 7 בפברואר 1550 – יוליוס השלישי נעשה לאפיפיור
* 1 במרץ 1553 – נסיכים בוחרים מגרמניה מקימים חזית מאוחדת נגד בחירתו של פליפה השני, מלך ספרד כקיסר האימפריה הרומית הקדושה
* 10 ביולי 1553 – ג'יין גריי עולה לכס מלכות אנגלייה, ומולכת עד 19 ביולי 1553, ובשל כך נודעת בכינוי "מלכת 9 הימים"
* 19 ביולי 1553 – ליידי ג'יין גריי מוחלפת על ידי המלכה מרי בראשות הכתר הבריטי, לאחר רק תשעה ימים שנשאה את התואר
* 25 בינואר 1554 – ייסוד העיר סאו פאולו בברזיל
* 1 במרץ 1555 – מתפרסם הקובץ הראשון של נבואותיו של נוסטרדמוס בסאלו-דה-פרובאנס, צרפת
* 25 בספטמבר 1555 – שלום אאוגסבורג נחתם בעיר אאוגסבורג על ידי קרל החמישי ונסיכי ברית שמלקלדן
* 16 בינואר 1556 – פליפה השני הופך למלך ספרד לאחר פרישתו של אביו, קרלוס הראשון
* 15 בספטמבר 1556 – קרל החמישי, קיסר האימפריה הרומית הקדושה לשעבר, חוזר לספרד
* 7 בינואר 1558 – צרפת כובשת את קאלה, העיר האחרונה בשלטון ממלכת אנגליה באירופה היבשתית
* 17 בנובמבר 1558 – עם מותה של מרי הראשונה הופכת אליזבת למלכת אנגליה ומתחיל העידן האליזבתני
* 15 בינואר 1559 – אליזבת הראשונה מוכתרת למלכת אנגליה
* 3 באפריל 1559 – שלום קאטו-קמברזי נחתם בין אנרי השני מלך צרפת לבין פליפה השני מלך ספרד ובכך באו לקיצן המלחמות האיטלקיות

==== קולוניאליזם ====

* 1557 - הפורטוגזים מקימים את המושבה מקאו.

=== כלכלה ===

* 1555 - נוסדת החברה המוסקבאית, החברה הראשונה שפועלת במודל חברות הצ'ארטר , שפועלות כמונופולים של סחר או קולוניזציה מטעם ממשלות<ref></ref><ref></ref>.
* עשור זה הוא חלק מתקופה רחבה יותר בה הגילדות מתפקדות כמוסד כלכלי משמעותי בחלקים מסוימים של אירופה בכלל, וצפון מרכז אירופה בפרט. בשנת 1552 נוסדות בקופנהגן שתי גילדות: גילדת הקצבים וגילדת בוני הארונות.

== התנקשויות, חיסולים, וניסיונות התנקשות ==

ההוצאה להורג של ליידי ג'יין גריי, ציורו של [[פול דלארוש.]]
* 12 בפברואר 1554 – ג'יין גריי מוצאת להורג בגין בגידה, שנה לאחר שטענה למלכות אנגליה במשך 9 ימים
* 16 באוקטובר 1555 – הבישופים של הכנסייה האנגליקנית יו לטימר וניקולס רידלי ("המרטירים מאוקספורד") מועלים על המוקד

== אסונות ==
* 5 בינואר 1554 – שרפה גדולה בעיר איינדהובן שבהולנד
* 23 בינואר 1556 – רעידת אדמה במגניטודה 9.0 במחוזות שאאנשי וגאנסו בסין גורמת ל-850,000 הרוגים
* 13 בספטמבר 1557 – העיר פירנצה הוצפה כאשר נהר הארנו עלה על גדותיו

== מדע וטכנולוגיה ==

==אישים בולטים==

===מנהיגי עולם בולטים===
==קישורים חיצוניים==

==הערות שוליים==

*
קטגוריה:המאה ה-16
עבדיסאלם עאטו

עבדיסאלם עאטו (באנגלית: Abdisalam Aato; בערבית: عبد السلام عاتو) (נולד ב-1970) הוא במאי, מפיק, יזם ויועץ תקשורת סומאלי-אמריקאי והמייסד של חברת ההפקות Olol Films העומדת בחוד החנית של תנועת ה-Somaliwood בתעשיית הסרטים הסומלית.

== ביוגרפיה ==
עאטו נולד בשנות ה-70 במוגדישו, בירת סומליה. עקב פרוץ מלחמת האזרחים בתחילת שנות ה-90, הוא היגר לקניה, שם התגורר במשך שלוש שנים. ב-1996, עאטו נסע לארצות הברית להתגורר עם אחיו. תחילה התגורר ב-ג'ורג'יה עם כל משפחתו, טרם מותו של אביו. במהלך תקופה זו עאטו החל ללמוד לימודי תקשורת במכללה המקומית. ב-2001 הוא עבר להתגורר בקולומבוס, אוהיו, שם הוא חי עד לימים אלו.

== קריירה ==
בג'ורג'יה, החל עאטו את הקריירה המקצועית שלו כשדרן רדיו, וקריין בתחנת הרדיו הקהילתית בעיר. בתקופה זו נהג לכתוב תסריטים מדי יום, עד שהגיע לרמה של כתיבת תסריטים עלילתיים באורך-מלא. מאוחר יותר הקים את חברת ההפקות Olol Films, העומדת בחוד החנית של תנועת ה-Somaliwood. ב-2003, הוא כתב וביים את סרטו הסומלי הראשון Rajo ("תקווה"), שהיה באורך מלא. הסרט הופק בהפקת ענק, עם מסוק, רכבי יוקרה אותם הוא שכר לצורך כך. החל משנת 2007, עאטו הפיק, כתב, וביים תשעה סרטים עלילתיים וסרטים תיעודיים ב'אולפני קליבלנד אבניו' והפיק עוד שני סרטים. הוא עובד בשיתוף פעולה הדוק עם אשתו על כל סרט והיא נרתמה לתת לו ייעוץ בכל הפרויקטים בתקופה זו. בנוסף, עאטו השיק בתקופה זו את Bartamaha, אתר מולטימדיה סומלי שעסק במוזיקה, סרטים קצרים, חדשות ותרבות. כמו כן, הוא הנחה תוכנית טלוויזיה שבועית ותוכנית נוספת באינטרנט שנקראה Wargelin Show אשר מתמקדת בפוליטיקה ובחברה הסומלית. משנת 2013, עאטו משמש גם כיועץ תקשורת בכיר של הממשלה הפדרלית של סומליה.

== פילמוגרפיה ==
* (Rajo (2003
* (Xaaskayga Araweelo (2006
* (Ambad (2011

== הערות שוליים ==

קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:סומלים
קטגוריה:אמריקאים שנולדו ב-1970
שנות ה-40 של המאה ה-16

שנות ה-40 של המאה ה-16 היו העשור החמישי של המאה ה-16, החלו ב-1 בינואר 1540 והסתיימו ב-31 בדצמבר 1549.

== אירועים בולטים בעולם ==

===מלחמה ופוליטיקה ===
====מלחמות====
* 29 באוגוסט 1541 – הטורקים העות'מאנים כובשים את בודה, בירת ממלכת הונגריה
* 24 בנובמבר 1542 – הכוחות האנגליים של הנרי השמיני מביסים את הצבא הסקוטי בקרב סולווי מוס
* 21 בפברואר 1543 – קרב ויינה דגה בין כוח אתיופי-פורטוגלי נוצרי לבין כוחות סולטנות אדאל המוסלמית, עם תיגבורת עות'מאנית
* 11 באפריל 1544 - קרב קרסולה - כוחות צבא צרפתים בפיקודו של פרנסואה דה בורבון והרוזן מאנגין מנצחים את כוחות האימפריה הרומית הקדושה וספרד בפיקודם של אלפונסו ד'אבלוס ד'אקינו והמרקיז דל ואסטו.
* 20 ביולי 1546 – פורצת המלחמה השמלקלדית – מלחמת הדתות בגרמניה
* 24 באפריל 1547 – קרב מילברג, סיום המלחמה השמלקלדית, מלחמת הדתות בגרמניה

====סכסוכים לאומיים ואזוריים====
====אירועים פוליטיים משמעותיים====
* 6 בינואר 1540 – הנרי השמיני נושא לאישה את אן מקליווס
* 27 בספטמבר 1540 – אגודת ישו (הישועים) מקבלת צ'רטר מידי האפיפיור פאולוס השלישי
* 12 בפברואר 1541 – ייסוד העיר סנטיאגו בצ'ילה
* 8 במאי 1541 – ארננדו דה סוטו הופך לאירופאי הראשון שרואה את נהר המיסיסיפי
* 18 באוגוסט 1541 – ספינה פורטוגזית נסחפת לחופי הפרובינציה העתיקה היגו (Higo) שביפן
* 11 בספטמבר 1541 – שבטים של ילידים מחריבים את סנטיאגו דה צ'ילה, צ'ילה
* 9 בנובמבר 1541 – המלכה קתרין הווארד נאסרת במצודת לונדון
* 15 בפברואר 1542 – ייסוד העיר גוואדלחרה במקסיקו
*1542 - במשלחת מטעם האפיפיור, מגיע פרנסיסקו חאווייר לגואה, ומקים בה מכללה להכשרת כמרים, שמפיצים את הנצרות להודו ויפן במהלך המשך העשור, ועשורים רבים לאחר מכן
* 28 בספטמבר 1542 – חואן רודריגס קבריו הוא האירופי הראשון המגיע לשטח המזוהה עם קליפורניה כיום
* 14 בדצמבר 1542 – הנסיכה מרי מוכתרת כמרי מלכת הסקוטים
* 9 בספטמבר 1543 – מרי סטיוארט מוכתרת "מלכת הסקוטים", בהיותה בת 9 חודשים
* 16 בינואר 1547 – איוון האיום מוכתר לצאר הרוסי
* 28 בינואר 1547 – אדוארד השישי בן ה-9 הופך למלך אנגליה עם מותו של אביו, הנרי השמיני
* 20 בפברואר 1547 – אדוארד השישי מוכתר למלך אנגליה במנזר וסטמינסטר

==== דה-קולוניזציה והשגת עצמאות ====
=== כלכלה ===

== התנקשויות, חיסולים, וניסיונות התנקשות ==

* 28 ביולי 1540 – תומאס קרומוול, אחת הדמויות הפוליטיות החשובות ביותר בזמן שלטונו של הנרי השמיני, מוצא להורג בהוראת המלך על בגידה באותו יום נושא הנרי את אשתו החמישית קתרין הווארד
* 13 בפברואר 1542 – קתרין הווארד, מלכת אנגליה ואשתו של הנרי השמיני, ובת לווייתה ג'יין בוליין מוצאות להורג
== אסונות ==

== מדע וטכנולוגיה ==

* 1543 - קופרניקוס מפרסם לראשונה את ה"קומנטלריוס" אשר הציגה את המודל ההליוצנטרי לפיו השמש נמצאת במרכז מערכת השמש בעוד שכדור הארץ וכוכבי הלכת האחרים מקיפים את השמש במסלולים מעגליים.
* 1543 - אנדריאס וסאליוס מפרסם את ספרו, De humani corporis fabrica , ספר אנטומיה שפורץ דרך בכך שמצליח להשתחרר מטעויות נפוצות שהתקבעו בתפיסה<ref></ref>.
*1546 - ג'ירולמו פרקסטורו משער בספרו, על הדבקה ומחלות מידבקות, כי המחלות נגרמות על ידי יצורים זעירים. השערה זו נותרת ללא מענה שנים ארוכות.

==אישים בולטים==

===מנהיגי עולם בולטים===
==קישורים חיצוניים==

==הערות שוליים==

*
קטגוריה:המאה ה-16
שבאב א-דאהרייה

האצטדיון הבינלאומי דורא
מועדון ספורט שבאב א-דאהרייה (בערבית: شباب الظاهرية - צעירי דאהרייה) היא קבוצת כדורגל מהעיר דאהרייה, המשחקת בליגת העל הפלסטינית.

==היסטוריה==
אגודת הספורט שבאב א-דאהרייה הוקמה בשנת 1974. הקבוצה זכתה פעמיים באליפות הליגה של הגדה המערבית בעונת 13–2012 ובעונת 2014-15.

==אצטדיון==
הקבוצה משחקת באצטדיון הבינלאומי דורא. באצטדיון כ-18,000 מקומות ישיבה.

==הישגים==
* אליפות ליגת העל הפלסטינית
** 2012-13
** 2014-15
* גביע פלסטין
** 2011-12
==השתתפות במפעלים הקבוצתיים של ההתאחדות לכדורגל של אסיה==
ליגת העל הפלסטינית מסונפת להתאחדות לכדורגל של אסיה (באנגלית: Asian Football Confederation, ראשי תיבות AFC), ולכן קבוצות אשר מסיימות במקומות הראשונים זוכות להשתתף במפעלים הקבוצתיים של ההתאחדות. שבאב א-דאהרייה השתתפה בתחרות AFC Cup של ההתאחדות (AFC Champions League) בעונת 17–2016. במרץ 2016 שמונה שחקנים ערבים-ישראלים מהקבוצה, שהיו בדרכם למשחק בגביע אסיה מול קבוצת אל ווהדה הסורית, עוכבו בשדה התעופה בביירות ולא הורשו להיכנס ללבנון.

==קישורים חיצוניים==
* [https://us.soccerway.com/teams/palestine/shabab-al-thahrea/ שבאב א-דאהרייה באתר Soccerway]

== הערות שוליים ==

קטגוריה:קבוצות כדורגל מהרשות הפלסטינית
קטגוריה:קבוצות כדורגל שהוקמו ב-1974
העשור השני של המאה ה-1

העשור השני של המאה ה-1 הוא העשור שהחל ב-1 בינואר 10 והסתיים ב-31 בדצמבר 19.

== אירועים בולטים בעולם ==

===מלחמה ופוליטיקה ===
====מלחמות====
* 12 - הקיסר הרומי אוגוסטוס מורה על פלישה גדולה לגרמניה מעבר לריין.
* 17 - הקיסר הרומי טיבריוס שולח את גרמניקוס מזרחה כדי לנהל מסע צבאי נגד פרתיה.

====סכסוכים לאומיים ואזוריים====
====אירועים פוליטיים משמעותיים====
* 10 - הפרובינקיה איליריקום מחולקת לפאנוניה ודלמטיה
* 12 - אניוס רופוס מתמנה לנציב ממלכת יהודה מטעם האימפריה הרומית.
* 19 באוגוסט 14 - אוגוסטוס, הקיסר הרומי הראשון, מת ומוכרז כאל.
* 18 בספטמבר 14 - טיבריוס, אשר היה בנו החורג של אוגוסטוס, מתמנה לקיסר האימפריה הרומית.
* 15 - ואלריוס גראטוס מתמנה לנציב ממלכת יהודה מטעם האימפריה הרומית.
* 17 - קפדוקיה הופך למחוז הרומי.
* 19 - הקיסר טיבריוס מגרש כ-4,000 יהודים מסיציליה.
* 19 - קשת ניצחון נבנית ברומא לגרמניקוס.

== כלכלה ==

== אסונות ==

* 15 - הנהר טיבר מציף חלקים מרומא.
* 17 - רעידת אדמה באנטוליה הורסת את העיר סרדיס ופוגעת בכמה ערים נוספות.

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-1
דולאפו אדלקה

דולאפו אדלקה (באנגלית: Dolapo Adeleke; נולדה ב-6 בספטמבר 1990), הידועה גם בשם לוואלה די היא במאית קולנוע ניגרית ומייסדת חברת ההפקות הניגרית: Doreen Media Africa.

== ביוגרפיה ==
אדלקה נולדה ב-6 בספטמבר 1990 במדינת קאנו. היא החל לכתוב בגיל מוקדם, והוצאה לאור שני ספרים טרם לימודיה באוניברסיטה. היא למדה והתחנכה בעיר לאגוס, והיא סיימה תואר ראשון בלימודי תקשורת המונים מאוניברסיטת Covenant ב-2011.

== קריירה ==
אדלקה ייסדה את חברת Doreen Media Africa ב-2014. ב-2016, היא הקימה את ערוץ הטלוויזיה LowlaDee TV. בריאיון לעיתון ThisDay עם העיתונאי בוסאיו אדיוקה הצהירה לראשונה בעיתון כי היא החלה לביים סרטים בגיל 21. ב-2016, הפיקה את סדרת הטלוויזיה המצליחה This is It אשר זכתה ללמעלה מ-300,000 צפיות, וקיבלה ביקורות נלהבות ושבחים רבים. ב-2012, היא נכללה ברשימת האוונגרד של היוצרים הניגרים הצעירים והמצליחים ביותר בתעשייה.

== פילמוגרפיה ==
{| class="wikitable sortable" style="font-size:90%; line-height:1.2"
! style="background:#B0C4DE;" |שנה
! style="background:#B0C4DE;" |הסרט
|-
| rowspan="2" |2013
|Be My Guest
|-
|The Call
|-
|2014
|Brave
|-
|2015
|A Place Called Happy
|-
|2016
|This Is It
|-
|2017
|Entangled
|-
|2018
|Plan B
|-
|2018
|Just In Time 
|}

שרה חסן ששיחקה בסרט Plan B קיבלה פרס קולנוע קניאתי כשחקנית הטובה ביותר.

== פרסים ==
{| class="wikitable plainrowheaders sortable"
|-
! שנה
!פרס
!קטגוריה
!סרט
!תוצאה
|-
|2014
| Best of Nollywood Awards<ref></ref>
| סרט קצר הטוב ביותר
| Brave 
| זכייה
|-
|rowspan="2"|2015
| |Nigeria Entertainment Awards <ref></ref>
| במאי הטוב היותר
| Brave
| זכייה
|-
| Africa Magic Viewers Choice Awards <ref></ref>
| סרט קצר הטוב היותר
| Brave
| מועמדות
|-
|2016
| EbonyLife Sisterhood Awards Africa
| במאי השנה
| This Is It 
| מועמדות
|-
|-
|2018
|Africa Magic Viewers Choice Awards
|סדרת טלוויזיה הטובה ביותר
|This Is it| This Is it
| זכייה
|-
|2019
|Africa Magic Viewers Choice Awards
|סרט מזרח אפריקאי
|Plan B
|זכייה
|}

== קישורים חיצוניים ==

* 

* [https://www.entrepreneurs.ng/dolapo-adeleke/ ביוגרפיה]

== הערות שוליים ==

קטגוריה:במאי קולנוע ניגרים
קטגוריה:ילידות 1990
תומאס רוזאלס

ת'ומאס רוסלס ג'וניור (באנגלית: Thomas Rosales .Jr; נולד ב-3 בפברואר 1948) הוא שחקן קולנוע ופעלולן אמריקאי. הוא הופיע במעל 100 סרטים.

==ביוגרפיה==
הוא נולד בפברואר 1948 בעיר אל פאסו, טקסס. הוא שיחק לראשונה בסרט המלחמה על כוכב הקופים מ-1973, עליו לא קיבל קרדיט. לאורך השנים שיחק בסרטים רבים אך ברובם הוא משמש בתפקידים משניים וקטנים או כאנטגוניסט.

ב-1983 שיחק בסרט רעם כחול ובאותה שנה השתתף בסדרה צוות לעניין.

ב-1985 שיחק בסדרה מקגייוור ולאחר שנתיים הופיע בסדרה הקומית היפים והאמיצים ובסרט הנרדף של פול מייקל גלייזר בתפקיד צ'יקו.

ב-1990 שיחק בסרט המדע הבדיוני רובוקופ 2 בתור צ'ט. באותה שנה שיחק בסרט הקומדיה שוטר בגן ילדים.

ב-1993 שיחק בסרט אחרון גיבורי הפעולה וגם בסדרתו של צ'אק נוריס ווקר ובאותה שנה הופיע גם בסדרות תיקים באפלה, ד"ר קווין רופאה במערב ולויס וקלארק: הרפתקאותיו החדשות של סופרמן.

ב-1994 שיחק בסרטו של ז'אן דה-בונט ספיד ובסרט הקומדיה השוטר מבוורלי הילס 3. אותה שנה הופיע בסדרת המדע הבדיוני של מייקל קרייטון ER.

ב-1995 שיחק בסרט הפשע היט. בשנת 1996 שיחק בסרט האימה "פחד עד מוות 2".

ב-1997 שיחק בסרטו של סטיבן ספילברג פארק היורה: העולם האבוד בתור קרטר, הנהג של דיטר סטארק (פיטר סטורמר). באותה שנה השתתף בסרט המדע הבדיוני גברים בשחור וגם בסרט הפעולה קון אייר, בסרט עימות חזיתי ובסרט סודות אל איי.

ב-1999 הופיע בסדרת הערפדים אנג'ל. שנה אחריה שיחק בטראפיק של הבמאי סטיבן סודרברג.

ב-2001 שיחק בקומדית הפשע אושן 11.

ב-2003 שיחק בסרטו של גור ורבינסקי שודדי הקאריביים: קללת הפנינה השחורה. אותה שנה השתתף בסדרה רינו 911.

ב-2008 שיחק בסרט הקומי סופרהירו. שנה לאחר מכן השתתף בסרט ברונו שהופק בידי סשה ברון כהן.

ב-2012 שיחק בסדרה NCIS בתור פדרו הרננדז.

ב-2014 שיחק בסרט המדע הבדיוני כוכב הקופים: השחר בתור גבר זקן. באותה שנה שיחק בסרט הפעולה הצורך במהירות בתור ואלט. שנה לאחר מכן שיחק במשברים בע"מ בתור נהר רכב זעיר.

ב-2017 שיחק בסרט "The Beautiful Ones".

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1948
על-קבוצת SAR

על-קבוצת SAR או Harosa (באנגלית ניתן לתרגם Supergroup כעל-קבוצה) היא קלייד הנהוג במיון הפילוגנטי של האיקריוטים והיא מכילה את שלוש הקבוצות של הסטראמנופילס, ה-Alveolates וה-Rhizaria. השם "SAR" הוא הלחם של האותיות הראשונות של כל אחת מהקבוצות האלה. בחלק מהניתוחים הפילוגנטיים מצרפים לקבוצה זאת גם את ה-Telonemia ואז שמה משתנה לTSAR Supergroup.

תומאס קלבייר-סמית טבע ב-2010 את המונח "Harosa" כתת-ממלכה והוא הראשון שצירף את כל הקבוצות האלה במחקר כולל. אדל ונוספים המשיכו את עבודתו של קלבייר-סמית ב-2012 והגדירו על העל-קבוצה SAR כקבוצה מונופילטית. בעבודה הם הגדירו אותה כך:

: Sar: הקלייד הכוללני ביותר שיכיל את המינים Bigelowiella natans (מה-Rhizaria) ו-Tetrahymena thermophila (מה-Alveolata), וגם Thalassiosira pseudonana (מהסטראמנופילס). זהו ענף בעל בסיס משותף שכל האמורים מעלה נמצאים תחתיו.

מטרתו העיקרית של קלייד זה הוא להראות את הקרבה בין הקבוצות השונות המרכיבות אותו ואת מוצאן המשותף.

== קישורים חיצוניים ==

== הערות שוליים ==

*
נרקינידיים

נרקינידיים (שם מדעי: Narcinidae) היא משפחת דגי סחוס ימיים מסדרת החשמלנאים בתוכה ישנם ארבעה סוגים ושלושים מינים.
== מאפיינים ==
בני משפחה זו דומים לנרקידיים אך קטנים יותר. הם בעלי סנפירי חזה גדולים ושטוחים ובעלי זנבות ארוכים אך דקים. בדומה לשאר החשמלנאים הם יכולים לשחרר גלי חשמל כדי להמם טרף או להרתיע אויבים. הם חיים במים מלוחים חמימים לאורך כל האוקיינוסים, בעיקר סביב חוליות, קרקעית בוצית, שוניות אלמוגים ובקרבת לגונות, חופים וגם במדפי היבשה עד עומק 1,071 מטר.

בני המשפחה קטנים יחסית באורך 15-66 סנטימטר והם בעלי ראשים גדולים בעלי חוטם מעוגל, בו הם משתמשים לחפירה, ועיניים קטנות, פיות קטנים בעלי כיסויים קטנים סמוך לפתחם. הם בעלי 2 אונות גבוהות בתחילת הזנב. מינים אלה משריצי צאצאים חיים. צבעם שחור, לבן, צהבהב, חום או חום-אפרפר ולעיתים קרובות הוא מכוסה בכתמים דמויי עיניים. הכתמים והצבעים משמשים בעיקר להסוואתם.

הם ניזונים ממיני דגי גרם ורכיכות שהם מהממים בשוק קטלני. עם זאת על אנשים השוק נמוך מכדי לפגוע באופן חזק והוא חלש בהרבה מחשמלם של מיני החשמלן הגדולים.

==סוגים==
* Benthobatis - בו 4 מינים
* Diplobatis - בו 3 מינים
* Discopyge - בו 2 מינים
* Narcine - בו 21 מינים

==קישורים חיצוניים==

קטגוריה:חשמלנאים
Chrysler VIP

Chrysler VIP (באנגלית: Chrysler VIP) היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצר בין השנים 1969–1970.

==דגמי "Chrysler VIP"==
* "Chrysler VF VIP" - יוצר ממאי 1969.
* "Chrysler VG VIP" - יוצר משנת 1970, היה הדגם הראשון באוסטרליה, אשר הורכב בו מיזוג אוויר כחלק אינטגרלי מהרכב, יוצרו 46,374 יחידות מהדגם.

==""Chrysler VIP==
* 4 דלתות
* מנוע קדמי
* מנוע בנזין
* מנוע הנעה אחורית
* מנועי 6 צילינדרים
* מנועי V8 צילינדרים

== תמונות ==
<gallery mode="packed" heights="110">
קובץ:1970 Chrysler VG VIP (5183846799).jpg | דגם "Chrysler VIP", מודל "VG", שנת 1970
קובץ:Chrysler VG VIP (5046781990).jpg | דגם "Chrysler VIP" דגם "VG"
קובץ:Chrysler VG VIP.jpg | דגם "Chrysler VIP" דגם "VG"
קובץ:Chrysler VIP VG Series (16416689874).jpg | דגם "Chrysler VIP" מודל "VG"
קובץ:Chrysler VIP VG Series (16416690164).jpg | דגם ""Chrysler VIP מודל "VG"
</gallery>

==ראו גם==
* קרייזלר
* קרייזלר ביי קרייזלר

==קישורים חיצוניים==

* 
* 

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1969
קטגוריה:כלי רכב המיוצרים באוסטרליה
קטגוריה:רכבי קרייזלר אוסטרליה